《咏武夷怀朱晦翁》
元代·熊禾

五月凉巾陟翠微，竹根香露湿人衣。
云行老树青猿过，雪落长溪白鹭飞。
仙径好花愁急雨，洞亭芳草怨斜晖。
我来只欲平林去，细叩先生玉版扉。

作者简介：熊禾(1247～1312年)，字位辛，一字去非，号勿轩，晚号退斋。元初著名理学家、教育家。建阳崇泰里（今莒口乡）人，世居云谷鳌峰之阳熊墩。幼年颖慧，有志于濂、洛、关、闽之学。访朱熹门人辅广，拜其为师，游浙江，受业于刘敬堂，得朱熹晚年同黄干论学之要旨。登南宋咸淳十年(1274年)进士，受任汀州（今属福建）司户参军，颇有政绩。